જો કે આ મામલે કર્ણાટક જેલના ડી.જી. સત્યનારાયનન રાવે જણાવ્યું છે કે કોઇ પણ પ્રકારની ખાસ સુવિધા શશિકલાને આપવામાં આવી રહી નથી. શશિકલાને મળનાર મુલાકાતીઓમાં AIADMKના ડેપ્યુટી જનરલ સેક્રેટરી અને ચૈન્નઇના આર.કે નાગર, ટીટીવી દીનાકરન, લોકસભાના ડેપ્યુટી સ્પિકર એમ. થામ્બીદૂરાઇ, પાર્ટીના અન્ય કેટલાક સભ્યો અને આંધ્રપ્રદેશના MLC પણ શશિકલાને મળવા આવ્યા હતા. જેલ રેકોર્ડ પ્રમાણે દીનાકરન શશિકલાને 20 ફેબ્રુઆરી અને 8 માર્ચના રોજ મળવા આવ્યા હતા. જેમણે બંને વખત 45 મિનિટનો સમય લીધો હતો. નિયમ પ્રમાણે કેદી 10 મિનિટથી વધારે પોતાના સગાસંબધી, મિત્ર કે વકિલને મળી શકે નહીં. પરંતુ શશિકલાના ભાણીયા વિવેક જયરામન અને કે. કાર્તિકેયન તેમજ તેમના વકિલ તેમને સરળતાથી મળી શકે છે.